Document ID: 32007R1233

KOMISSION ASETUS (EY) N:o 1233/2007,
annettu 22 päivänä lokakuuta 2007,
neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen ja muiden elinten hyväksymisen sekä maataloustukirahaston ja maaseuturahaston tilien tarkastamisen ja hyväksymisen osalta annetun asetuksen (EY) N:o 885/2006 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 42 artiklan,
sekä katsoo seuraavaa:
(1)
Asetuksen (EY) N:o 1290/2005 3 ja 4 artiklan mukaan maataloustukirahastosta ja maaseuturahastosta rahoitetaan jäsenvaltioiden ja yhteisön välisellä yhteistyöllä ainoastaan yhteisön lainsäädännön mukaisesti toteutuneet menot. Jäsenvaltioiden edunsaajille aiheettomasti suorittamia maksuja, jotka eivät johdu Euroopan yhteisöjen taloudellisten etujen suojaamisesta 18 päivänä joulukuuta 1995 annetun neuvoston asetuksen (EY, Euratom) N:o 2988/95 (2) 1 artiklan 2 kohdassa tarkoitetuista sääntöjenvastaisuuksista, vaan kansallisten viranomaisten tekemistä virheistä, ei korvata yhteisön lainsäädännön mukaisesti, ja sen vuoksi niitä ei pitäisi rahoittaa yhteisön talousarviosta. Tästä syystä siinä tapauksessa, että jäsenvaltiot eivät ole perineet takaisin tällaisia aiheettomasti suoritettuja maksuja sen varainhoitovuoden loppuun mennessä, jonka aikana ne on todettu, ne olisi jätettävä maksajavirastojen vuosittaisten tilinpäätösten ulkopuolelle. Sen vuoksi kyseisiä maksuja ei pitäisi sisällyttää komission asetuksen (EY) N:o 885/2006 (3) liitteessä III säädettyihin taulukoihin.
(2)
Asetuksen (EY) N:o 1290/2005 32 artiklan 3 kohdan mukaisesti jäsenvaltioiden on vuotuisen tilinpäätöksen toimittamisen yhteydessä toimitettava komissiolle yhteenveto takaisinperintämenettelyistä. Jäsenvaltioiden on ilmoitettava yhteenvedossa erikseen määräajan puitteissa vielä takaisin perimättä olevat määrät sekä määrät, joiden osalta on päätetty olla jatkamatta takaisinperintämenettelyä. Jotta helpotettaisiin komissiossa tapahtuvaa maksajavirastojen tilien tarkastamista ja hyväksymistä, tilinpäätöksessä olisi ilmoitettava yhteisön talousarviosta suoritettava kokonaismäärä ja jäsenvaltion talousarviosta suoritettava kokonaismäärä, siten kuin ne ovat määriteltyinä asetuksen (EY) N:o 1290/2005 32 artiklan 5 kohdan ensimmäisessä alakohdassa maataloustukirahaston osalta ja 33 artiklan 8 kohdan ensimmäisessä alakohdassa maaseuturahaston osalta, sekä yhteisön talousarviosta asetuksen (EY) N:o 1290/2005 32 artiklan 6 kohdan mukaisesti maataloustukirahaston osalta ja 33 artiklan 7 kohdan mukaisesti maaseuturahaston osalta suoritettava kokonaismäärä.
(3)
Kirjanpidollisista syistä jäsenvaltioilta olisi edellytettävä, että ne toimittavat komissiolle vuotuisten tilinpäätösten yhteydessä tiedot muista takaisin perittävistä määristä kuin niistä, jotka aiheutuvat kansallisten viranomaisten virheistä tai tuensaajien sääntöjenvastaisesta toiminnasta, kuten esimerkiksi täydentävien ehtojen rikkomisesta johtuvina vähennyksinä tai poissulkemisina takaisin perittävät määrät. Tätä varten asetukseen olisi lisättävä mallitaulukko, jossa esitetään vaaditut tiedot.
(4)
Eräitä tietojärjestelmien turvallisuuteen liittyviä viittauksia olisi ajantasaistettava viimeaikaisten muutosten perusteella.
(5)
Asetuksen liitteen III soveltamisesta saadun kokemuksen perusteella kyseistä liitettä olisi yksinkertaistettava.
(6)
Sen vuoksi asetusta (EY) N:o 885/2006 olisi muutettava.
(7)
Tässä asetuksessa säädetyt toimenpiteet ovat maatalousrahastojen komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 885/2006 seuraavasti:
1)
Korvataan 6 artikla seuraavasti:
”6 artikla
Vuotuisen tilinpäätöksen sisältö
Asetuksen (EY) N:o 1290/2005 8 artiklan 1 kohdan c alakohdan iii alakohdassa tarkoitetun vuotuisen tilinpäätöksen on sisällettävä:
a)
asetuksen (EY) N:o 1290/2005 34 artiklassa tarkoitetut käyttötarkoitukseensa sidotut tulot;
b)
yhteisön talousarvion momenttien ja alamomenttien mukaiset yhteenvedot maataloustukirahaston menoista sen jälkeen, kun niistä on vähennetty kaikki varainhoitovuoden lopussa takaisin perimättä olevat aiheettomasti maksetut määrät, lukuun ottamatta h alakohdassa tarkoitettuja määriä, niihin liittyvät korot mukaan luettuina;
c)
maaseuturahaston menot ohjelmittain ja toimenpiteittäin. Ohjelman päätökseen saattamisen yhteydessä kaikki takaisin perimättä olevat aiheettomasti maksetut määrät, lukuun ottamatta h alakohdassa tarkoitettuja määriä, niihin liittyvät korot mukaan luettuina, on vähennettävä kyseisen varainhoitovuoden menoista;
d)
menoja ja käyttötarkoitukseensa sidottuja tuloja koskevat tiedot tai vahvistus siitä, että kutakin siirtoa koskevat yksityiskohtaiset tiedot säilytetään komission käytettävissä olevassa tiedostossa;
e)
taulukko momentti- ja alamomenttikohtaisista tai maaseuturahaston tapauksessa ohjelma- ja toimenpidekohtaisista eroista vuotuisessa tilinpäätöksessä ja samaa kautta koskevissa asiakirjoissa, joihin viitataan maataloustukirahaston osalta neuvoston asetuksen (EY) N:o 1290/2005 soveltamista koskevista yksityiskohtaisista säännöistä maksajavirastojen kirjanpidon ja meno- ja tuloilmoitusten sekä menojen korvaamista koskevien edellytysten osalta maataloustukirahaston ja maaseuturahaston yhteydessä 21 päivänä kesäkuuta 2006 annetun komission asetuksen (EY) N:o 883/2006 (4) 4 artiklan 1 kohdan c alakohdassa ja maaseuturahaston osalta mainitun asetuksen 16 artiklan 2 kohdassa, ilmoitettujen menojen ja käyttötarkoitukseensa sidottujen tulojen välillä, sekä jokaista eroa koskeva selvitys;
f)
erillisinä ilmoitetut määrät asetuksen (EY) N:o 1290/2005 32 artiklan 5 kohdan ensimmäisen alakohdan ja 32 artiklan 6 kohdan mukaisesti toisaalta asianomaisen jäsenvaltion ja toisaalta yhteisön vastattavina olevista määristä;
g)
erillisinä ilmoitetut määrät asetuksen (EY) N:o 1290/2005 33 artiklan 8 kohdan ensimmäisen alakohdan ja 33 artiklan 7 kohdan mukaisesti toisaalta asianomaisen jäsenvaltion ja toisaalta yhteisön vastattavina olevista määristä;
h)
tämän asetuksen liitteessä III olevan mallin mukaisesti laadittu taulukko varainhoitovuoden lopussa neuvoston asetuksen (EY, Euratom) N:o 2988/95 (5) 1 artiklan 2 kohdassa tarkoitettujen sääntöjenvastaisuuksien seurauksena takaisin perittävistä aiheettomasti maksetuista määristä, niihin liittyvät seuraamukset ja korot mukaan luettuina;
i)
ote liitteessä III a esitetyn mallin mukaisessa velallisluettelossa olevista takaisin perittävistä ja maataloustukirahastolle tai maaseuturahastolle hyvitettävistä, muista kuin b, c ja h alakohdassa tarkoitetuista määristä, niihin liittyvät seuraamukset ja korot mukaan luettuina;
j)
yhteenveto interventiotoimista ja maininta varastojen määrästä ja sijainnista varainhoitovuoden lopussa;
k)
vahvistus siitä, että kutakin interventiovarastoista tapahtuvaa siirtoa koskevat tiedot säilytetään maksajaviraston tiedostoissa.
2)
Muutetaan liite I tämän asetuksen liitteen I mukaisesti.
3)
Korvataan liite III tämän asetuksen liitteellä II.
4)
Lisätään liitteen III jälkeen tämän asetuksen liite III liitteeksi III a.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Asetuksen 1 artiklan 1, 3 ja 4 kohtaa sovelletaan 16 päivästä lokakuuta 2007 varainhoitovuoden 2008 ja sitä seuraavien varainhoitovuosien osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä lokakuuta 2007.

Labels: 4
15
6